## Carlos Mazón assistix a la gala Valencians per al Segle XXI

*** Destaca el diari *Las Provincias* com una manera de “ser i sentir el compromís amb la Comunitat Valenciana”
* Felicita els premiats per ser exemple d’“esforç, dedicació i compromís”​​​​​​​**

**València.**

El president de la Generalitat, Carlos Mazón, ha destacat el diari *Las Provincias* com “una manera de ser i sentir el compromís amb la Comunitat Valenciana” i que, 150 anys després, “manté els seus compromisos fundacionals de justícia, equilibri i lleialtat”.  
   
El cap del Consell ha assistit a la gala Valencians per al Segle XXI, organitzada pel diari *Las Provincias*. Un acte al qual també han acudit la vicepresidenta i consellera de Servicis Socials, Igualtat i Vivenda, Susana Camarero; la consellera d’Economia, Hisenda i Administració Pública, Ruth Merino; la consellera de Justícia i Interior, Salomé Pradas; el conseller d’Agricultura, Aigua, Ramaderia i Pesca, Miguel Barrachina, i el conseller de Medi Ambient, Infraestructures i Territori, Vicente Martínez Mus.  
   
Durant la seua intervenció, el cap del Consell ha felicitat els premiats per ser un exemple per als valencians i per “als que creuen en el valor de l’esforç, la dedicació i el compromís”.  
   
Així mateix, Mazón ha valorat el paper de *Las Provincias*, que “exercix una labor essencial per a la societat valenciana”.  
   
La gala Valencians per al Segle XXI reconeix persones i entitats destacades en camps com la innovació, el talent, l’art, la literatura, la solidaritat o l’esport.  
   
Enguany han sigut guardonats el boxador Ilia Topuria, l’escriptor Ramón Palomar, l’Ateneu Mercantil de València, la Fundació Hortensia Herrero i l’ONG Músics per la Salut.

Fecha: 19/09/2024